《淮上》
宋代·释秘演

危桥当古寺，间倚喜同僧。
极浦霁秋雨，扁舟明夜灯。
风沈人语远，潮涨月华升。
万事空凝念，其如总未能。

作者简介：释秘演，法号文惠，山东人（《瀛奎律髓》卷一二）。早年得穆修赏识，后与石延年、苏舜钦、尹洙，欧阳修交。有诗三四百篇，大多散佚。事见《河南先生文集》卷五《浮图秘演诗集序》、《欧阳文忠公文集》卷四一《释秘演诗集序》。今录诗七首。